**INDUL A BAPTISTÁK 16. KARÁCSONYI CIPŐSDOBOZ AKCIÓJA EGERBEN**

„…amikor megtettétek ezeket akár csak eggyel is a legkisebb atyámfiai közül, velem tettétek meg…”

**A Baptista Szeretetszolgálat Egerben is jól ismert akcióját a 2021-es évben immár 16. alkalommal hirdetjük meg. Ugyan a koronavírus járvány a tavalyi esztendőben erősen korlátozta a nagy volumenű gyűjtést, a visszatérő, aktív adományozókkal együtt a helyi Baptista Gyülekezet és a Keresztények Egerért összefogás önkéntesei így is több, mint 200 ajándékdobozt adtak át az egri és Eger térségében élő rászoruló gyermekeknek.**

A cipősdobozba csomagolt karácsonyi szeretetcsomagokat idén **december 18-ig** várjuk, három állandó gyűjtőponton. **Ezek a következők:**

* **FELNÉMETI FIÓKKÖNYVTÁR**

Eger, Kovács Jakab u. 35.

**Nyitva:** kedd-péntek 9.00-17.00 (ebédszünet: 12.00-13.00); szombat 9.00-13.00

**Telefon:** +36 36 431 127

Nagy köszönet illeti a Bródy Sándor Megyei és Városi Könyvtárat, akik fiókkönyvtáraikkal évek óta stabil partnerként segítik a jótékonysági akciót. Idén (a Felsővárosi Fiókkönyvtár átmeneti bezárása okán) a Felnémeti Fiókkönyvtárban válik lehetségessé az, hogy a környéken élők könyvtárlátogatással egybekötve, vagy otthonról csak egy rövid sétát beiktatva is leadhassák a szeretetcsomagokat.

* **BAPTISTA SZERETETSZOLGÁLATI IRODA:**

Eger, Knézich u. 36.

**Nyitva:** hétfő-csütörtök: 8.00-16.00

**Telefon:** +36 20 416 3638; +36 36 781 065;

* **VASCULAR PLAZMA EGER:**

Eger, Törvényház utca 4. (Agria Park)

**Nyitva:** hétfő-péntek 9.00-19.00; szombat 9.00-16.00

**Telefon:** +36 30 160 7075;

Sok éves, örömteli tapasztalat, hogy az egri családok, gyermekek és idősebbek szívesen adományoznak ilyen célra a Karácsony közeledtével (is). **A gyűjtés kezdetén tisztelettel kérjük az egrieket, hogy - ha csak lehetséges - ne várják meg az akció utolsó napját** a csomag összekészítésével, az önkénteseknek ugyanis még sok tennivalója lesz, mire az ajándékok eljutnak a megajándékozni kívánt gyermekekhez.

**ÁLTALÁNOS INFORMÁCIÓS CSATORNÁINK EGERBEN:**

**TELEFON:** +36 20 886 1679 (Zentai Réka); +36 20 227 7551 (Zentai László)

**E-MAIL:** baptista.eger@gmail.com; zentai.reka@gmail.com

**WEB:** [www.ciposdoboz.hu](http://www.ciposdoboz.hu)

**Szóróanyagok kreatívjai itt:** <http://ciposdoboz.hu/szoroanyagok>